COLOR ปักธงรักษามาร์เก็ตแชร์ที่ 20-25% ลุยขยายฐานลูกค้าใน-ตปท.
COLOR ปักธงรักษามาร์เก็ตแชร์ที่ 20-25% ลุยขยายฐานลูกค้าใน-ตปท.
21 ก.ย. 2559

นายขวัญชัย ณัฏฐ์เศรษฐ์ กรรมการผู้จัดการ บริษัท สาลี่ คัลเล่อร์ จำกัด (มหาชน) หรือ COLOR เปิดเผยว่า แผนธุรกิจในช่วงที่เหลือของปีนี้บริษัทยังคงเดินหน้ารักษาส่วนแบ่งการตลาดไว้ที่ 20-25% และจะเร่งขยายฐานลูกค้าทั้งในประเทศและต่างประเทศเพิ่มขึ้นอีก
พร้อมทั้งปรับแผนการผลิต (Product-mix) ให้เหมาะกับแนวโน้มการเปลี่ยนแปลงของความต้องการในตลาด โดยคลังสินค้าหลังใหม่มีการก่อสร้างไปกว่า 30% คาดว่าจะเปิดใช้งานภายในปลายปีนี้ ซึ่งน่าจะช่วยหนุนให้รายได้ปีนี้เติบโต 7-8% ตามเป้าหมาย